**Andres Raja** (sündinud 2. juunil 1982 Leningradis) on Eesti kergejõustiklane (kümnevõistlus).

Andres Raja alustas mitmevõistluse treeninguid alles 2004. aastal. Tema treenerid olid varem Remigija Nazarovienė ja seejärel Andrei Nazarov.

2005. aastal võitis ta kümnevõistluses Sloveenia meistrivõistlused.

2008. aasta suveolümpiamängudel Pekingis sai ta isikliku rekordiga (8118 punkti) 12. koha.

2009. aasta maailmameistrivõistlustel parandas ta oma isiklikku rekordit ühe punktiga (**8119**) ning sai 15. koha.

2012. aasta märtsi lõpus vigastas ta Ameerikas Florida osariigis Orlando lähistel treeningulaagris põlve, mistõttu tegi läbi kaks põlveoperatsiooni. See tõmbas kriipsu peale Londoni olümpiamängude normi täitmisele ja ka juulis 2012 Helsingis toimunud Euroopa meistrivõistlustel osalemisele (EM-i norm oli tal juba varem täidetud).

2. veebruaril 2013 teatas Andres Raja, et loobub tippspordist. 29. juunil ja 30. juunil 2013 osales Raja mitmevõistluse karikavõistluste superliigas Eesti koondise koosseisus, kus ta sai individuaalarvestuses 7909 punktiga 6. koha. 

Maailma hooaja edetabelis on ta olnud seitsmevõistluses 2009. aastal 10. ja 2011. aastal 6. kohal. Kümnevõistlejana jõudis ta küll nn 8000 punkti meeste klubisse, kuid Eesti kõigi aegade esikümnesse ta ei mahu.

Osalenud ise lapsena Eesti Televisiooni võistlussarjas "TV 10 olümpiastarti", on Andres Raja pärast tippspordist loobumist treeneri ja Tallinna Kuristiku Gümnaasiumis kehalise kasvatuse õpetajana töötades jõudnud uuesti laste spordi juurde.

Isiklikud rekordid
------------------

### Välisrekordid

| Ala | Tulemus | Aeg | Koht |
| --- | --- | --- | --- |
| 100 m jooks | **10,81** | 30. mai 2009 | Götzis |
| 200 m jooks | **22,32** | 14. mai 2005 | Tallinn |
| 400 m jooks | **48,88** | 30. mai 2009 | Götzis |
|  | **48,88** | 27. juuni 2009 | Szczecin |
| 1500 m jooks | **4.37,13** | 29. juuli 2009 | Barcelona |
| 110 m tõkkejooks | **13,89** | 1. august 2009 | Tallinn |
| Kõrgushüpe | **2.04** | 28. juuli 2010 | Barcelona |
| Teivashüpe | **4.80** | 22. august 2008 | Peking |
|  | **4.80** | 20. august 2009 | Berliin |
| Kaugushüpe | **7.51** | 24. juuni 2008 | Rakvere |
| Kuulitõuge | **14.96** | 19. juuli 2008 | Tallinn |
| Kettaheide | **43.44** | 19. august 2010 | Rakvere |
| Odavise | **67.16** | 22. august 2008 | Peking |
| Kümnevõistlus | **8119** | 21.–20. august 2009 | Berliin |

### Siserekordid

| Ala | Tulemus | Aeg | Koht |
| --- | --- | --- | --- |
| 60 m jooks | **6,95** | 8. märts 2008 | Valencia |
| 1000 m jooks | **2.45,22** | 3. veebruar 2008 | Tallinn |
| 60 m tõkkejooks | **7,87** | 28. jaanuar 2011 | Tartu |
| Kõrgushüpe | **2.06** | 30. jaanuar 2010 | Tartu |
| Teivashüpe | **4.80** | 3. veebruar 2008 | Tallinn |
| Kaugushüpe | **7.42** | 8. märts 2008 | Valencia |
| Kuulitõuge | **15.47** | 1. veebruar 2013 | Tallinn |
| Seitsmevõistlus | **6114** | 2.–6. veebruar 2011 | Tallinn |
|

Isiklikku
---------

Andres Raja oli tippsportlasena 187 cm pikk ja kaalus 80 kg.

Viited
------

1. ↑  "Arhiivikoopia". Originaali arhiivikoopia seisuga 8. november 2010. Vaadatud 11. jaanuaril 2011.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  Andres Raja: olen leidnud endas jõudu, et edasi teha ERR Sport, 05.09.2012.
3. ↑
4. ↑  Kadi Parts. Kuuenda kohaga lõpetanud Raja: loomulikult olen väga rahul! Postimees Sport, 30. juuni 2013.
5. ↑  Tallinna Kuristiku Gümnaasiumi töötajad Tallinna Kuristiku Gümnaasiumi koduleht, vaadatud 21.04.2022.

Välislingid
-----------

* Andres Raja Rahvusvahelise Kergejõustikuliidu kodulehel Muuda Vikiandmetes
* Biograafia ESBL-is
* Balta ja Raja püstitasid isiklikud rekordid, Postimees, 21. jaanuar 2008
* Märt Roosna, Deivil Tserp. Nazaroviene juurde naasnud Raja: "Lahkumine oli suur viga!" Õhtuleht, 31. märts 2009